《张持道生辰二首》
宋代·郭印

来自仙家白玉京，秋穹灏气欲平分。
人间莫道无先觉，天下须知有达尊。
岂但期颐称上寿，行看嬉戏弄仍孙。
三溪自是蓬莱境，陵谷迁移紫独存。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。